Title: Mgr.
Author: Peter Juráš
Last saved by: Chvastek
Company: MsÚ Žilina

Školský  úrad  Žilina 

         Správa o hospodárení škôl a školských zariadení mesta Žilina v roku 2006              

Mesto Žilina v zmysle zákona zabezpečuje povinnú školskú dochádzku, vytvára pre školy primerané podmienky tak, aby bol zabezpečený vedomostný rast mladej generácie. Zákon č. 597/2003 o financovaní základných škôl, stredných škôl a školských zariadení umožňuje zriaďovateľovi prerozdeliť pridelené finančné prostriedky zo štátu (prenesené kompetencie) v minimálnych hodnotách pre osobné náklady (mzdy a odvody) 85 % a pre prevádzkové náklady 80 %.
V roku 2005 bola zrušená možnosť presúvať finančné prostriedky z originálnych kompetencií na prenesené a naopak. Prenesené kompetencie ( ZŠ ) sú financované zo štátneho rozpočtu prostredníctvom KŠÚ a rozpočet na kalendárny rok 2006 podľa počtu žiakov bol 195 219 tis. Sk ( normatívny rozpočet ), 24 965 800 Sk nenormatívne výdavky, spolu 220 184 800 Sk.
Originálne kompetencie ( MŠ, ŠKD, ŠJ, ZUŠ, CVČ, SSŠ ) sú financované zo získaných podielových daní mesta podľa schváleného rozpočtu MZ. Schválený rozpočet bol v číselnom vyjadrení po úpravách 142 812 tis. Sk. V septembri na zastupiteľstve sa rozhodlo o dodatočnej finančnej dotácii v hodnote 5 000 tis. Sk. Z tejto sumy sa školstvu dostalo v decembri 1 500 tis. Sk. Spolu rozpočet bol 144 312 tis. Sk
MŠ SR uverejnilo vyhlášku na riešenie havarijných stavov škôl a školských zariadení, v zmysle ktorej ŠÚ Žilina postupoval v jednotlivých prípadoch. Havarijné stavy sme museli riešiť operatívne a očakávali sme čiastkovú refundáciu nákladov od KŠÚ Žilina. Na riešenie havarijných stavov mesto Žilina dostalo v závere roka 2006  17 290 tis. Sk.

Neustále klesajúci počet žiakov spôsobil úpravu rozpočtu od septembra 2006 v kategórii prenesených kompetencií. Do školského roku 2006/2007 bolo zapísaných 766 prvákov, čo bolo v porovnaní s predchádzajúcim školským rokom nárast o 17 žiakov. V septembri 2006 však nastúpilo len 699 žiakov 1. ročníka. Do školského roku 2007/08 sa zapísalo 690 budúcich prvákov, ale z tohto počtu má 35 žiakov žiadosť o odklad povinnej školskej dochádzky. Klesajúci trend počtu žiakov je možné vidieť aj na celkovom počte žiakov na školách v našej zriaďovateľskej pôsobnosti. Kým ešte v školskom roku 2005/06 sme mali 7 323 žiakov, v tomto školskom roku máme 6 889 žiakov a pre nadchádzajúci školský rok očakávame opäť pokles počtu žiakov.

Rodičia veľmi často využívajú možnosť na základe odporúčania pedagogicko-psy-chologickej poradne odklad nástupu do školy na nasledujúci školský rok.

Čerpanie rozpočtu ZŠ + ostatné originály ( tabuľka č. 1 )
Čerpanie rozpočtu MŠ  ( tabuľka č. 2 )
Kapitálové výdavky v roku 2006 boli v hodnote  5 148 tis. Sk realizované z podielových daní ( tabuľka č. 3 ).